paragraph_text: Atlas je obitelj raketa nosača koje su koristile Sjedinjene Američke Države. Atlas je svoju karijeru započeo kasnih 1950ih kao ICBM na tekuće gorivo. Izvorna inačica rakete Atlas bila je neobična po tome što je bila 1,5 stupanjska raketa - tijekom leta bi raketa odbacila dva vanjska od ukupno tri motora i u orbitu ponijela spremnike goriva i ostale strukturne elemente.